《上中书陈舍人三首》
宋代·袁燮

士方负材业，高价敌璠玙。
一朝声称减，碌碌盆盎如。
贵名岂不欲，名盛复难居。
所以古君子，谨终如厥初。
自公到京国，闻望倾万夫。
愿言益进德，名与天壤俱。

作者简介：（1144—1224）庆元府鄞县人，字和叔，号絜斋。师事陆九渊。孝宗淳熙八年进士。调江阴尉。浙西大饥，前往赈恤有方。宁宗即位，为太学正。庆元党禁起，以论去。召为都官郎官，迁司封郎官、国子祭酒。后为礼部侍郎。与丞相史弥远争议和事，被劾罢。起知温州，进直学士。卒谥正献。有《絜斋集》、《絜斋家塾书钞》等。